CELEX: 62015TN0252
Language: hu
Date: 2015-05-21 00:00:00
Title: T-252/15. sz. ügy: 2015. május 21-én benyújtott kereset – Ferrovial és társai kontra Bizottság

27.7.2015   
            
            
               HU
            
            
               Az Európai Unió Hivatalos Lapja
            
            
               C 245/35
            
         2015. május 21-én benyújtott kereset – Ferrovial és társai kontra Bizottság
   (T-252/15. sz. ügy)
   (2015/C 245/41)
   Az eljárás nyelve: spanyol
   
      Felek
   
   
      Felperesek: Ferrovial és társai (Madrid, Spanyolország), Ferrovial Servicios, SA (Madrid, Spanyolország), Amey UK plc (Oxford, Egyesült Királyság) (képviselők: M. Muñoz Pérez és M. Linares Gil ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az Európai Bizottság 2014. október 15-i C (2014) 7280. sz., a Spanyolország által végrehajtott SA 35550 (13/C) (ex 13/NN) (ex 12/CP) állami támogatásról szóló határozatát;
            
         
               —
            
            
               másodlagosan semmisítse meg az említett határozat 4. cikkének (2) bekezdését, és
            
         
               —
            
            
               az alperes intézményt kötelezze a költségek viselésére.
            
         
      Jogalapok és fontosabb érvek
   
   A jelen ügyben megtámadott határozat azonos a T-826/14. sz. Spanyolország kontra Bizottság ügyben és a T-12/15. sz. Banco de Santander és Santusa kontra Bizottság ügyben szereplő határozattal.
   Keresetük alátámasztása érdekében a felperesek öt jogalapra hivatkoznak.
   
               1.
            
            
               Az első, az EUMSZ 296. cikkének az indokolási kötelezettség figyelmen kívül hagyása okán történő megsértésére alapított jogalap
            
         
               2.
            
            
               A második, az EUMSZ 107. cikk (1) bekezdésének megsértésére alapított jogalap, tekintve, hogy az elemzett intézkedés a felperesek szerint nem foglalja magában az állami támogatás fogalmának elemeit
            
         
               3.
            
            
               A harmadik, az EUMSZ 108. cikk (3) bekezdésének az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i , 659/1999/EK tanácsi rendelet 1. cikke c) pontjának, az EK-Szerződés 93. cikkének alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról szóló, 2004. április 21-i 794/2004/EK bizottsági rendelet 4. cikke (1) bekezdésének megsértésére alapított jogalap, tekintve, hogy az elemzett intézkedés nem minősül új, jogellenes és összeegyeztethetetlen támogatásnak
            
         
               4.
            
            
               A negyedik, a harmadik határozat 4. cikke (2) bekezdésének a 659/1999 rendelet 14. cikke (1) bekezdésének megsértése okán fennálló semmisségére alapított jogalap, mivel a visszafizettetés elrendelése nem szorítkozott azon feltételekre, amelyek mellett az első két határozatban történt az elrendelés (a 2007. december 21-e előtti beszerzések)
            
         
               5.
            
            
               Az ötödik, a harmadik határozat 4. cikkének a 659/1999 rendelet 14. cikke (1) bekezdésének megsértése okán fennálló semmisségére alapított jogalap, mivel a visszafizettetés elrendeléséből nem kerültek kizárásra a 2005. március 10-e előtti közvetett ügyletek